sukhrobnurali/uzbek-legal-corpus huggingface dataset:
XALQ XOʻJALIGIDA HISOB-KITOBLAR OʻZ VAQTIDA OʻTKAZILISHI UCHUN KORXONA VA TASHKILOTLAR RAHBARLARINING MASʼULIYATINI OSHIRISH BORASIDAGI CHORA-TADBIRLAR TOʻGʻRISIDA
(decree, 2021-10-18)

Korxona va tashkilotlarning moliyaviy ahvolini mustahkamlash, yetkazib berilgan mahsulot, bajarilgan ishlar va xizmatlar uchun isteʼmolchilarning oʻz vaqtida hisob-kitob qilishlarini taʼminlash, xalq xoʻjaligida toʻlov intizomining ahvoli uchun rahbarlarning masʼuliyatini oshirish maqsadida: 2. Tovarlar amalda joʻnatilgan, ishlar bajarilgan, xizmatlar koʻrsatilgan kundan boshlab toʻqson kun oʻtgandan keyin, yetkazib berilgan tovarlar, koʻrsatilgan xizmatlar va bajarilgan ishlar uchun mablagʻlar kelib tushmaganligi muddati oʻtib ketgan debitorlik qarzi deb hisoblansin, qonunchilikda belgilangan hollar bundan mustasno. Muddati oʻtib ketgan debitorlik qarzi mavjudligiga yoʻl qoʻyayotgan ustav kapitalida davlat ulushi 50 foiz va undan yuqori boʻlgan korxona rahbarlari va bosh buxgalterlariga nisbatan juda qattiq maʼmuriy va moddiy javobgarlik choralari, hatto jinoiy javobgarlikka tortish chorasi qoʻllanilsin. 3. Oʻzbekiston Respublikasining Prokuraturasi toʻlov qobiliyatiga ega boʻlmagan isteʼmolchilarga mahsulot yetkazib berayotgan (ishlar, xizmatlarni bajarayotgan) mansabdor shaxslarni javobgarlikka, shu jumladan jinoiy javobgarlikka tortish ustidan nazoratni koʻchaytirsin. 6. Oʻzbekiston Respublikasining Istiqbolni belgilash va statistika davlat qoʻmitasi vazirliklar, davlat qoʻmitalarining, hamda boshqa davlat va xoʻjalik boshqaruvi idoralarining korxonalar va tashkilotlar boʻyicha debitorlik-kreditorlik qarzi, shu jumladan muddati oʻtib ketgan qarzdorlik holati toʻgʻrisida har oylik statistika hisobotini ishlab chiqsin va 1995-yilning iyulidan joriy etsin. 7. Oʻzbekiston Respublikasining Oliy sudi Oʻzbekiston Respublikasi Prokuraturasi, Davlat mulki qoʻmitasi va Adliya vazirligi bilan birgalikda toʻlov qobiliyatiga ega boʻlmagan xoʻjalik subyektlarining kasodga uchraganligi toʻgʻrisida belgilangan tartibda ishlarni qoʻzgʻatish borasidagi faoliyatni kuchaytirsin. 8. Oʻzbekiston Respublikasining Adliya vazirligi amaldagi qonunlarga mazkur Farmondan kelib chiqadigan oʻzgartish va qoʻshimchalar kiritishga oid takliflarni bir hafta muddat ichida Vazirlar Mahkamasiga taqdim etsin. 9. Ushbu Farmonning bajarilishini nazorat qilishni Oʻzbekiston Respublikasi Vazirlar Mahkamasi zimmasiga yuklansin.
OʻZBEKISTON RESPUBLIKASINING “LOTIN YoZUVIGA ASOSLANGAN OʻZBEK ALIFBOSINI JORIY ETISh TOʻGʻRISIDA”GI QONUNIGA OʻZGARTIShLAR KIRITISh HAQIDA
(law, 1995-05-06)

Oʻzbekiston Respublikasi Oliy Majlisi qaror qiladi: Oʻzbekiston Respublikasining 1993-yil 2-sentabrda qabul qilingan “Lotin yozuviga asoslangan oʻzbek alifbosini joriy etish toʻgʻrisida”gi Qonuniga (Oʻzbekiston Respublikasi Oliy Kengashi Axborotnomasi, 1993-yil № 9, 331-modda) quyidagi oʻzgartishlar kiritilsin: 1. 1-moddadagi “31 harf va 1 tutuq belgisi (apostrof)dan” soʻzlari “26 ta harf va 3 ta harflar birikmasidan” soʻzlari bilan almashtirilsin. 2. S s, Ɉ ɉ harflari mustaqil harf belgisi sifatida alifbodan chiqarilsin. 3. Ō ō harfi Ơ ơ shaklida, Ḡ ḡ harfi G` g` shaklida, Ş ş ѕarfi Sh sh shaklida. Ç ς ѕarfi Ch ch shaklida. N̅ n̅ harfi Ng ng shaklida. Q harf belgisi q shaklida ifodalansin. 4. A a, I i, G g, G` g`, Q q, Ơ ơ, Z z harflari va Sh sh harflar birikmasining yozma shakli tegishlicha A a, I i, G g, Ğ ğ, Q q, Ơ ơ, Z z, Sh sh tarzida ifodalansin.
Oʻzbekiston Respublikasining ayrim qonunlariga oʻzgartishlar va qoʻshimchalar kiritish toʻgʻrisida
(law, 2022-08-04)

Oʻzbekiston Respublikasi Oliy Majlisi qaror qiladi: Oʻzbekiston Respublikasining quyidagi qonunlariga oʻzgartishlar va qoʻshimchalar kiritilsin: III. Oʻzbekiston Respublikasining 1990-yil 31-oktabrda qabul qilingan “Oʻzbekiston Respublikasida mulkchilik toʻgʻrisida”gi Qonuniga (Oʻzbekiston Respublikasi Oliy Sovetining Vedomostlari, 1990-yil, № 31 — 33, 371-modda; Oʻzbekiston Respublikasi Oliy Kengashining Axborotnomasi, 1993-yil, № 5, 235-modda; 1994-yil, № 11-12, 285-modda): 1) 7-moddaning 8-bandidagi “mulki” degan soʻz “xususiy mulki” degan soʻzlar bilan almashtirilsin: 2) 19-modda 1-bandining ikkinchi xatboshisidagi “(savdo va xizmat koʻrsatish sohasi obyektlari bilan birga yuridik xamda jismoniy shaxslarning mulki qilib berilgan yerlardan tashqari)” degan soʻzlar “(qonun hujjatlarida nazarda tutilgan hollarda, tartibda va shartlarda mulk qilib berilgan yerlardan tashqari)” degan soʻzlar bilan almashtirilsin; 3) 27-1-moddadagi “xususiy” degan soʻz chiqarib tashlansin. IV. Oʻzbekiston Respublikasining 1992-yil 9-dekabrda qabul qilingan “Garov toʻgʻrisida”gi Qonuni (Oʻzbekiston Respublikasi Oliy Kengashining Axborotnomasi, 1993-yil, № 1, 17-modda; 1994-yil, № 11-12, 285-modda) 4-moddasi 1-bandining birinchi xatboshisi va 36-moddasining 1-bandi “xizmat koʻrsatish sohasi obyektlari” degan soʻzlardan keyin “shuningdek turar joy binolari” degan soʻzlar bilan toʻldirilsin. VII. Oʻzbekiston Respublikasining 1992-yil 9-dekabrda qabul qilingan “Tabiatni muhofaza qilish toʻgʻrisida”gi Qonuni (Oʻzbekiston Respublikasi Oliy Kengashining Axborotnomasi, 1993-yil № 1, 38-modda) 42-moddasining ikkinchi qismi quyidagi tahrirda bayon etilsin: “Radioaktiv chiqindilarni va kimyoviy moddalarni koʻmib tashlash uchun ruxsatnoma mahalliy davlat hokimiyati organlari hamda davlat sanitariya va konchilik nazorati organlari bilan kelishilgan holda Oʻzbekiston Respublikasi Tabiatni muhofaza qilish davlat qoʻmitasi tomonidan beriladi”. XII. Oʻzbekiston Respublikasining 1993-yil 3-sentabrda qabul qilingan “Veterinariya toʻgʻrisida”gi Qonuniga (Oʻzbekiston Respublikasi Oliy Kengashining Axborotnomasi, 1993-yil, № 9, 335-modda): 1) 4-moddaning ikkinchi qismidagi, 5-moddaning birinchi, uchinchi, beshinchi va yettinchi qismlaridagi, 7-moddaning birinchi, ikkinchi va beshinchi qismlaridagi, 17-moddaning toʻrtinchi xatboshisidagi, 18-moddaning oʻn ikkinchi va oʻn uchinchi xatboshisidagi, 19-moddaning toʻrtinchi qismidagi “Vazirlar Mahkamasi” degan soʻzlar “Qishloq xoʻjaligi vazirligi” degan soʻzlar bilan almashtirilsin; 2) 9-moddaning uchinchi qismi “Roʻyxati” degan soʻzdan keyin “Oʻzbekiston Respublikasi Qishloq xoʻjaligi vazirligining taqdimiga asosan” degan soʻzlar bilan toʻldirilsin.
MAʼMURIY QAMOQQA OLINGAN ShAXSLARNI SAQLASh XARAJATLARINI UNDIRISh TOʻGʻRISIDA
(law, 2019-01-11)

1. Maʼmuriy qamoqqa olingan shaxslardan maʼmuriy ishlar boʻyicha sudyaning qaroriga binoan qamalganlarni saqlash bilan bogʻliq boʻlgan xarajatlar sutkasiga eng kam ish haqining 15 foizi miqdorida undirib olinadi. 2. Qamalgan shaxs maʼmuriy qamoqda boʻlgan vaqtida ishlagan va bu bilan oʻzini saqlash xarajatlarini qoplagan hollarda undan xarajatlar undirib olinmaydi. Qamalganlar mehnatga qobiliyatsiz boʻlsalar, ular ham bu xarajatlarni undirishdan ozod qilinadilar. Ayrim hollarda sudya aniq holatlarni va qamalganning shaxsini hisobga olib, uni mazkur xarajatlarni toʻlashdan ozod qilishi mumkin.
XITOY XALQ RESPUBLIKASIDA OʻZBEKISTON RESPUBLIKASI ELCHIXONASINI OCHISH TOʻGʻRISIDA
(resolution, 2010-07-16)

Oʻzbekiston Respublikasi bilan Xitoy Xalq Respublikasi oʻrtasida diplomatik munosabatlar oʻrnatish toʻgʻrisida 1992-yil 2-yanvardagi qoʻshma Kommyunikega muvofiq Vazirlar Mahkamasi qaror qiladi: 1. Pekin shahrida Oʻzbekiston Respublikasining Xitoy Xalq Respublikasidagi Elchixonasi taʼsis etilsin. 2. Elchixonaning 1995-yil uchun shtat jadvali va xarajatlar smetasi 1, 2-ilovalarga* muvofiq tasdiqlansin. 1995-yilda Elchixona xodimlari soni 8 kishidan, shu jumladan diplomatik tarkib — 5 kishidan, texnik tarkib — 3 kishidan iborat qilib belgilansin. Oʻzbekiston Respublikasi Moliya vazirligi 1995-yil uchun zarur mablagʻlarni xarajatlar smetasiga muvofiq toʻldirilishiga qarab ajratsin. 3. Oʻzbekiston Respublikasi Tashqi ishlar vazirligi bir oy muddatda shtat jadvaliga muvofiq Elchixonaning diplomatik tarkibini butlash uchun nomzodlar boʻyicha takliflar kiritsin. 4. Oʻzbekiston Respublikasining Xitoy Xalq Respublikasidagi Elchisi maishiy, tibbiy va transport xizmati koʻrsatish shart-sharoitlari boʻyicha Oʻzbekiston Respublikasi vaziriga tenglashtirilsin.
BUYUK BRITANIYA VA SHIMOLIY IRLANDIYA QOʻSHMA QIROLLIGIDA OʻZBEKISTON RESPUBLIKASINING ELCHIXONASINI OCHISH TOʻGʻRISIDA
(resolution, 1995-05-06)

Oʻzbekiston Respublikasi bilan Buyuk Britaniya va Shimoliy Irlandiya Birlashgan Qirolligi oʻrtasida diplomatik munosabatlar oʻrnatish toʻgʻrisida 1992-yil 18-martdagi Protokolga muvofiq Vazirlar Mahkamasi qaror qiladi: 1. London shahrida Buyuk Britaniya va Shimoliy Irlandiya Birlashgan Qirolligida Oʻzbekiston Respublikasining Elchixonasi taʼsis etilsin. 2. Elchixonaning 1995-yil uchun shtat jadvali va xarajatlar smetasi 1, 2-ilovalarga* muvofiq taʼsis etilsin. 1995-yil uchun Elchixona xodimlari soni 8 kishidan, shu jumladan diplomatik tarkib — 5 kishidan, texnik tarkib — 3 kishidan iborat qilib belgilansin. Oʻzbekiston Respublikasi Moliya vazirligi 1995-yil uchun zarur mablagʻlarni xarajatlar smetasiga muvofiq toʻldirilishiga qarab ajratsin. 3. Oʻzbekiston Respublikasi Tashqi ishlar vazirligi bir oy muddatda shtat jadvaliga muvofiq Elchixonaning diplomatik tarkibini butlash uchun nomzodlar boʻyicha takliflar kiritsin. 4. Oʻzbekiston Respublikasining Buyuk Britaniya va Shimoliy Irlandiya Birlashgan Qirolligidagi Elchisi maishiy, tibbiy va transport xizmati koʻrsatish shart-sharoitlari boʻyicha Oʻzbekiston Respublikasi vaziriga tenglashtirilsin.
BELGIYA QIROLLIGIDA OʻZBEKISTON RESPUBLIKASINING ELCHIXONASINI OCHISH TOʻGʻRISIDA
(resolution, 1995-05-06)

Oʻzbekiston Respublikasi bilan Belgiya Qirolligi oʻrtasida diplomatik munosabatlar oʻrnatish toʻgʻrisida 1992-yil 10-martdagi Protokolga muvofiq Vazirlar Mahkamasi qaror qiladi: 1. Bryussel shahrida Belgiya Qirolligida Oʻzbekiston Respublikasining Elchixonasi taʼsis etilsin. 2. Oʻzbekiston Respublikasining Belgiya Qirolligidagi Elchixonasi zimmasiga Oʻzbekiston Respublikasining Lyuksemburg Buyuk Gersogligi va Niderlandiya Qirolligidagi Elchixonasi funksiyalarini bajarish yuklatilsin. 3. Elchixonaning 1995-yil uchun shtat jadvali va xarajatlar smetasi 1, 2-ilovalarga* muvofiq tasdiqlansin. 1995-yil uchun Elchixona xodimlari soni 8 kishidan, shu jumladan diplomatik tarkib — 5 kishidan, texnik tarkib — 3 kishidan iborat qilib belgilansin. Oʻzbekiston Respublikasi Moliya vazirligi 1995-yil uchun zarur mablagʻlarni xarajatlar smetasiga muvofiq toʻldirilishiga qarab ajratsin. 4. Oʻzbekiston Respublikasi Tashqi ishlar vazirligi bir oy muddatda shtat jadvaliga muvofiq Elchixonaning diplomatik tarkibini butlash uchun nomzodlar boʻyicha takliflar kiritsin. 5. Oʻzbekiston Respublikasining Belgiya Qirolligidagi Elchisi maishiy, tibbiy va transport xizmati koʻrsatish shart-sharoitlari boʻyicha Oʻzbekiston Respublikasi vaziriga tenglashtirilsin.
ChETDAN KELTIRILADIGAN ALKOGOL MAHSULOTLARIGA AKSIZ SOLIGʻI STAVKALARINI OʻZGARTIRISh TOʻGʻRISIDA
(resolution, 2001-05-16)

Vazirlar Mahkamasi qaror qiladi: 1. 1995-yil 10-maydan boshlab chetdan keltiriladigan alkogol mahsulotlarining barcha turlariga aksiz soligʻi stavkasi kontrakt qiymatining 75 foizi miqdorida belgilansin. 2. Oʻzbekiston Respublikasi Davlat soliq qoʻmitasi yangidan tasdiqlangan stavkalarni hisobga olgan holda chetdan keltiriladigan alkogol mahsulotlariga aksiz soligʻi belgilangan tartibda toʻliq hisoblanishi va toʻliq toʻlanishi ustidan nazoratni kuchaytirsin. 3. Vazirlar Mahkamasining 1995-yil 25-martdagi 97-son qarori 1-bandining chetdan keltiriladigan alkogol mahsulotlarining barcha turlariga aksiz soligʻi stavkalari miqdoriga tegishli qismi oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Bosh vazirning oʻrinbosari B.S. Hamidov zimmasiga yuklansin.
BUYuK MUSAVVIR VA NAQQOSh KAMOLIDDIN BEHZOD TAVALLUDINING 540 YILLIGINI NIShONLASh TOʻGʻRISIDA
(resolution, 2021-02-22)

Buyuk musavvir va naqqosh Kamoliddin Behzodning Sharq tasviriy sanʼati rivojiga qoʻshgan beqiyos hissasini inobatga olib hamda uning betakror ijodiy merosini xalqimizga toʻla yetkazish maqsadida Vazirlar Mahkamasi qaror qiladi: 1. Madaniyat ishlari vazirligi va Rassomlar uyushmasining 1995-yilda Kamoliddin Behzod tavalludining 540 yilligini keng nishonlash haqidagi taklifi qabul qilinsin hamda ushbu sanaga tayyorgarlik koʻrish va uni oʻtkazish boʻyicha respublika tashkiliy qoʻmitasi tarkibi ilovaga muvofiq tasdiqlansin. 2. Oʻzbekiston Respublikasi Madaniyat ishlari vazirligi, Fanlar akademiyasi, Rassomlar uyushmasi. Respublika “Maʼnaviyat va maʼrifat” jamoatchilik markazi tegishli vazirliklar, idoralar, hokimliklar hamda jamoat tashkilotlari bilan birgalikda bir oy muddatda Kamoliddin Behzod tavalludining 540 yilligiga tayyorgarlik tadbirlarini ishlab chiqsinlar va tashkiliy qoʻmita tasdigʻiga kiritsinlar. 3. Oʻzbekiston Respublikasi Fanlar akademiyasi, Madaniyat ishlari vazirligi, Rassomlar uyushmasi, respublika “Musavvir” firmasi: 1995-yilning noyabr oyida Toshkentdagi Kinochilar uyida Kamoliddin Behzod davri miniatyura sanʼatiga bagʻishlangan ilmiy konferensiya; Kamoliddin Behzod va uning zamondoshlari asarlari koʻrgazmasini; miniatyura va xalq amaliy-manzarali sanʼati asarlari tanlovini oʻtkazsinlar. 4. Davlat matbuot qoʻmitasi Madaniyat ishlar vazirligi bilan birgalikda Kamoliddin Behzod asarlari albomini va buyuk musavvir ijodiga bagʻishlangan risolalarni nashr etsin. 5. “Mahalliy sanoat” davlat korporatsiyasi, “Oʻzbekyengilsanoat” davlat uyushmasi va respublika “Musavvir” firmasi Kamoliddin Behzod ijodiga bagʻishlangan yuqori sifatli sovgʻa buyumlari chiqarishni yoʻlga qoʻysinlar. 6 Aloqa vazirligi Kamoliddin Behzod asarlari tasviri tushirilgan pochta markalari, xatjildlar va otkritkalar chiqarsin. 7. Davlat kinokompaniyasi Kamoliddin Behzod hayoti va ijodini aks ettiruvchi ilmiy-ommabop film yaratsin. 8. Toshkent shahri, Samarqand va Buxoro viloyatlari hokimliklari Kamoliddin Behzod xotirasini abadiylashtirish tadbirlarini amalga oshirsinlar. 9. Ommaviy axborot vositalariga Kamoliddin Behzodning milliy rassomlik va naqqoshlik sanʼati rivojiga qoʻshgan hissasining ahamiyatini keng yoritish tavsiya qilinsin. 10. Kamoliddin Behzod yubileyiga tayyorgarlik koʻrish va oʻtkazish xarajatlari budjetdan tashqari mablagʻlar hamda tegishli vazirliklar va idoralarning budjetida belgilangan mablagʻlar hisobidan qoplanishi maʼlumot uchun qabul qilinsin. 11. Kamoliddin Behzodning yubiley tadbirlariga tayyorgarlik koʻrish va oʻtkazishni tashkil etish Vazirlar Mahkamasi huzuridagi bayram va yubiley tadbirlarini oʻtkazish direksiyasiga topshirilsin. 12. Ushbu qarorning bajarilishini nazorat qilish ijtimoiy masalalar va madaniyat boʻlimiga yuklansin.
IKKINChI JAHON URUShIDA FAShIZM USTIDAN QOZONILGAN GʻALABANING 50 YILLIGI MUNOSABATI BILAN AMNISTIYA TOʻGʻRISIDA
(decree, 1995-05-03)

Ikkinchi jahon urushida fashizm ustidan qozonilgan Gʻalabaning 50 yilligi munosabati bilan, insonparvarlik prinsipiga amal qilib, Oʻzbekiston Respublikasi Konstitutsiyasi 93-moddasining 20-bandi asosida qaror qilaman: 1. Quyidagi mahkumlar ozodlikdan mahrum qilish, shuningdek ozodlikdan mahrum etish bilan bogʻliq boʻlmagan jazolardan ozod qilinsinlar: a) ikkinchi jahon urushining qatnashchilari, shuningdek Chernobil AESidagi halokat oqibatlarini bartaraf qilishda qatnashgan shaxslar; b) ayollar va voyaga yetmaganlar; v) 60 yoshdan oshgan erkaklar; g) birinchi va ikkinchi guruh nogironlari. 2. Ehtiyotsizlik oqibatida sodir etgan jinoyatlari uchun hukm qilingan va tayinlangan muddatning kamida yarmini oʻtab boʻlgan shaxslar jazodan ozod qilinsin. 3. Birinchi marta qasddan jinoyat qilib, besh yilgacha muddatga ozodlikdan mahrum etishga hukm qilingan va tayinlangan muddatning kamida yarmini oʻtab boʻlgan shaxslar jazodan ozod qilinsin. 4. Mazkur Farmon asosida ozod qilinmaydigan quyidagi shaxslarning oʻtab boʻlinmagan jazo muddati qisqartirilsin: a) axloq tuzatish ishlariga, qamoqqa hukm qilinganlarning, shuningdek ehtiyotsizlik oqibatida jinoyat sodir etganlarning qolgan muddati — yarmiga; b) birinchi marta qasddan jinoyat qilganligi uchun besh yilgacha muddatga ozodlikdan mahrum etishga hukm qilinganlarning qolgan muddati — uchdan bir qismiga; v) birinchi marta qasddan jinoyat qilganligi uchun besh yildan ortiq muddatga ozodlikdan mahrum etishga hukm qilganlarning qolgan muddati — toʻrtdan bir qismiga. 5. Oʻta ogʻir jinoyatlari uchun, oʻqotar quroli bilan hamda giyohvandlik vositalarini sotish va oʻtkazish bilan bogʻliq jinoyatlari uchun hukm qilganlarga, oʻta xavfli retsidivistlarga, shuningdek jazoni oʻtash tartibotini ashaddiy buzuvchilarga nisbatan ushbu Farmonning 1, 2, 3-moddalari qoʻllanilmasin. Farmonning 4-moddasiga muvofiq tartibotni ashaddiy buzuvchilarning jazo muddati qisqartirilmasin. 6. Farmon eʼlon qilingan kundan boshlab kuchga kiradi va toʻrt oy mobaynida ijro etilishi lozim.
Chet el diplomatik vakolatxonalarni joylashtirish uchun binolarni Toshkent shahar hokimligi ixtiyoriga berish toʻgʻrisida
(resolution, 1995-05-03)

Oʻzbekiston Respublikasi Prezidentining “Toshkent shahrida xorijiy diplomatik vakolatxonalar uchun binolar qurish va ajratish, ularning faoliyati uchun zarur shart-sharoitlarni taʼminlash toʻgʻrisida” 1992-yil 11-yanvardagi 122-son farmoyishiga muvofiq Vazirlar Mahkamasi qaror qiladi: 1. Vazirliklar, idoralar, muassasalar va tashkilotlar 1-ilovaga muvofiq binolarni ularda xorijiy diplomatik vakolatxonalarni joylashtirish uchun hamda 2-ilovaga muvofiq binolardagi maydonlarning bir qismini shahar hokimligi bilan kelishilgan muddatlarda boʻshatsinlar va Toshkent shahar hokimligi ixtiyoriga bersinlar. 2. Toshkent shahar hokimligi Oʻzbekiston Respublikasi Tashqi ishlar vazirligi bilan kelishilgan muddatlarda: respublika qurilish tashkilotlari kuchlari bilan boʻshayotgan binolarni rekonstruksiya qilish, mukammal taʼmirlash va ularga tutash hududlarni obodonlashtirish ishlari 3-ilovaga muvofiq bajarilishini taʼminlasin; xorijiy diplomatik vakolatxonalar uchun binolarni boʻshatayotgan muassasalar va tashkilotlarni 2-ilovada koʻrsatilgan binolardagi boʻshayotgan maydonlarga ijara shartlari asosida joylashtirsin. 3. Oʻzbekiston Respublikasi Tashqi ishlar vazirligi xorijiy diplomatik vakolatxonalarni joylashtirish uchun berilayotgan binolarni rekonstruksiya qilish, mukammal taʼmirlash va ularga tutash hududlarni obodonlashtirish boʻyicha buyurtmachi etib belgilansin. 4. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining tarmoq boʻlimlari zimmasiga yuklansin.
UY-JOY VA JAMOAT BINOLARIDA ENERGIYANI TEJAYDIGAN TIZIMLARNI IShLAB ChIQISh VA TAJRIBA TARIQASIDA JORIY ETISh TOʻGʻRISIDA
(resolution, 2021-02-22)

Respublikada energiyani tejaydigan uy-joylar va jamoat binolari qurilishini rivojlantirishning texnikaviy va tashkiliy masalalarini puxta ishlab chiqish maqsadida Vazirlar Mahkamasi qaror qiladi: 1. Toshkent shahar hokimligi va Oʻzbekiston Respublikasi Davlat arxitektura va qurilish qoʻmitasi manfaatdor vazirliklar va idoralarni jalb etgan holda 1995-1996-yillarda Toshkent shahrida tajriba tariqasida besh qavatli 32 kvartirali energiyani tejaydigan uy-joyni ilmiy jihatdan ishlab chiqish, loyihalash, qurishni va ularning natura sinovlarini amalga oshirsinlar hamda natijalari boʻyicha kelgusida qurilishda qoʻllanish uchun tavsiyanomalar bersinlar. Toshkent shahar hokimligi 1995-yilning Sh choragida tajriba tariqasidagi uy-joy qurilishi uchun yer uchastkasi ajratsin. “Toshuyjoyinvestqurilish” korporatsiyasi tajriba tariqasidagi besh qavatli 32 kvartirali uy-joy qurilishi boʻyicha buyurtmachi va bosh pudratchi etib belgilansin. “Toshuyjoyinvestqurilish” korporatsiyasi koʻrsatib oʻtilgan uy-joyning 1996-yilning III choragida foydalanishga topshirilishini taʼminlasin. 2. Oʻzbekiston Respublikasi Davlat arxitektura va qurilish qoʻmitasi, Fan va texnika davlat qoʻmitasi “Qahrabo” ilmiy — ishlab chiqarish firmasi ishtirokida energiyani tejaydigan arxitektura yechimlarini nazarda tutuvchi tajriba dasturini, 1995-yilning IV choragida tajriba tariqasidagi gʻisht-panel konstruksiyali uy-joy qurilishi uchun loyiha-smeta hujjatlarini bergan holda, ishlab chiqsinlar. 3. Tajriba tariqasidagi qurilishda uy-joy va jamoat binolarini markazlashtirilmagan tartibda issiqlik bilan taʼminlashning yangi tizimini ishlab chiqish va sinab koʻrish boʻyicha tadbirlar ilovaga muvofiq tasdiqlansin. 4. “Oʻzistiqbolstat” davlat qoʻmitasi, Oʻzbekiston Respublikasi Moliya vazirligi, Fan va texnika davlat qoʻmitasi, Davlat arxitektura va qurilish qoʻmitasi tadbirlardagi 1995-yil uchun belgilangan, shuningdek ushbu qarorning 1-2-bandlaridagi ishlarni tegishli manbalar hamda joriy yilda ushbu maqsadlar uchun nazarda tutilgan budjet mablagʻlari hisobiga amalga oshirsinlar, 1996-1997-yillar uchun istiqbolni shakllantirishda taqdim etilgan hisob-kitoblar va smetalarga muvofiq maqsadli mablagʻlar ajratilishini nazarda tutsinlar 5. “Oʻzulgurjibirjasavdo” uyushmasi Kommunal xizmat koʻrsatish vazirligi va “OʻzABK” qoʻshma korxonasiga markazlashtirilmagan issiqlik manbalarining tajriba namunalarini tayyorlash uchun metall va butlovchi mahsulot sotishda, shuningdek tajriba tariqasidagi uy-joy qurilishini zarur moddiy-texnika resurslari bilan kontrakt asosida taʼminlashda koʻmaklashsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.R. Yunusov zimmasiga yuklansin.
Toshkent viloyatidan Fargʻona viloyatiga ajratib berilgan yerlarni qaytarish toʻgʻrisida
(resolution, 2021-02-22)

Oʻzbekiston Respublikasi Ministrlar Sovetining 1985-yil 11-dekabrdagi 614-son qarori bilan Toshkent viloyatidagi Burchmulla oʻrmon xoʻjaligidan chorva mollari boqish uchun 10 yil muddatga ajratib berilgan yerdan Fargʻona viloyati foydalanmayotganligi munosabati bilan Vazirlar Mahkamasi qaror qiladi: 1. Toshkent viloyatining Burchmulla oʻrmon xoʻjaligidan Fargʻona viloyatiga ajratib berilgan 29010 gektar yaylov yer foydalanilmayotganligi sababli viloyatlarning roziligiga va Qishloq xoʻjaligi vazirligining taklifiga binoan Toshkent viloyatiga qaytarilsin. 2. Fargʻona va Toshkent viloyatlari hokimliklariga yer hujjatlariga tegishli oʻzgartirishlar kiritish topshirilsin. 3. Oʻzbekiston SSR Ministrlar kengashining 1985-yil 11-dekabrdagi 614-son qarori oʻz kuchini yoʻqotgan deb hisoblansin.
RESPUBLIKA SUV XOʻJALIGI KENGASHI TOʻGʻRISIDAGI NIZOMGA QOʻSHIMCHA KIRITISH HAQIDA
(resolution, 2003-09-24)

Oʻzbekiston Respublikasi Irrigatsiya va drenaj boʻyicha xalqaro qoʻmitaga aʼzo boʻlib kirishi munosabati bilan Vazirlar Mahkamasi qaror qiladi: Oʻzbekiston SSR Ministrlar Sovetining “Respublika suv xoʻjaligi kengashini tuzish toʻgʻrisida” 1990-yil 26-iyundagi 247-son qarori bilan tasdiqlangan Respublika suv xoʻjaligi Kengashi toʻgʻrisidagi Nizomning birinchi boʻlimi quyidagi tahrirdagi 4-band bilan toʻldirilsin: “4. Suv xoʻjaligi Kengashi bir vaqtning oʻzida Oʻzbekiston Respublikasi Irrigatsiya va drenaj boʻyicha milliy qoʻmitasi hisoblanadi, Irrigatsiya va drenaj boʻyicha xalqaro qoʻmitada Oʻzbekiston Respublikasi manfaatlarini ifodalaydi”.
OʻZBEKISTON RESPUBLIKASI ADLIYA VAZIRLIGI FAOLIYATINI TAKOMILLAShTIRISh VA UNING APPARATI TUZILMASIDAGI OʻZGARTIRIShLAR TOʻGʻRISIDA
(resolution, 2012-09-13)

Oʻzbekiston Respublikasi Prezidentining “Xususiy tadbirkorlikda tashabbus koʻrsatish va uni ragʻbatlantirish toʻgʻrisida” 1995-yil 5-yanvardagi Farmoni bilan Adliya vazirligi zimmasiga tadbirkorlar va xususiy mulk egalarining huquqlariga rioya etish yuzasidan qabul qilingan qonunlar va farmonlarning soʻzsiz bajarilishini nazorat qilish vazifasi yuklatilganligi munosabati bilan Vazirlar Mahkamasi qaror qiladi: 1. Oʻzbekiston Respublikasi Adliya vazirligining Iqtisodiy islohot boʻyicha qonunchilik va normativ hujjatlar loyihalarini tayyorlash va huquqiy ekspertiza qilish boshqarmasi tarkibida Tadbirkorlar va xususiy mulk egalari huquqlariga rioya etish boʻyicha qonunchilikning bajarilishini nazorat qilish boʻlimi tashkil etilsin. 2. Oʻzbekiston Respublikasi Moliya vazirligi Oʻzbekiston Respublikasi Adliya vazirligi Markaziy apparati tuzilmasida tashkil etilayotgan boʻlimning 3 ta shtat birligi (boʻlim boshligʻi va 2 nafar bosh konsultantlar) uchun zarur mablagʻlar ajratsin.